Koordinātas: 57°01′09″N 24°06′27″E﻿ / ﻿57.01917°N 24.10750°E﻿ / 57.01917; 24.10750

Rutku sala (Rīga)Rutku salaRutku salaRutku salas atrašanās vieta Rīgā
**Rutku sala**, arī **Iļķēnsala** (vācu: *Hilchenholm*), ir bijusī sala Daugavā. Pastāvējusi vismaz līdz 1937. gadam, tagad Kundziņsalas ziemeļaustrumu daļa. Tā atradās lejup pa Daugavas straumi 7,5 kilometru attālumā no Rīgas centra.

Nosaukumi
---------

Rutku salu sauca arī par Iļķēnsalu, 1909. gadā tā dēvēta par Hilkensalu un Vilksalu. Atsevišķos avotos salu dēvēja arī par Siena salu, atsaucoties uz 17. gadsimta Dubosa ciemu. 1936. gada Ernsta Plates Rīgas kartē tā nosaukta par Lielo Iļķeniešu salu.

Vēsture
-------

*Pamatraksts: Iļķēnsalas muiža* 
Iļķēnsalas dzimtīpašumu 1593. gadā izveidoja tā laika Livonijas lielhercogs, Polijas-Lietuvas valdnieks Sigismunds III Vāsa, kas to piešķīra savam sekretāram, humānistam un pirmās Rīgas grāmatspiestuves izveidotājam Rīgas pilsētas rātes sekretāram jeb sindikam (*Syndikus der Stadt*), tiesībzinātniekam, notāram Dāvidam Hilhenam (1561-1610).

1782. gadā Iļķēnsalas muižas dzimtskungs bija Vācu nācijas Svētās Romas impērijas valstsgrāfs Ernsts Reinholds fon Mengdens. 1802. gada 24. janvārī kolēģijas asesors barons Frīdrihs Mengdens par 95 tūkstošiem Krievijas rubļu Iļķēnsalas muižu kopā ar Carnikavas muižu uz desmit gadiem ieķīlāja un vēlāk pārdeva. No 1859. gada līdz 1891. gadam uz muižas zemes kā Vidzemes guberņas Rīgas apriņķa administratīva vienība pastāvēja Iļķēnsalas pagasts.

1905. gadā Iķēnsalas muižas zemes aptvēra arī sauszemi, pašreizējā Jaunmīlgrāvī — tagadējās Rīgas—Saulkrastu dzelzceļa līnijas Daugavas pusē starp esošajām Mangaļu un Ziemeļblāzmas dzelzceļa stacijām, kā arī tagadējā Ozo golfa kluba vietu. 1915. gadā Iļķēnsalas vietā Daugavā bija Rutku sēklis.

1917. gadā Kundziņsalu (līdz ar to arī Iļķēnsalu) pievienoja Rīgas pilsētai. 1936.-1937. gada Rīgas pilsētas kartēs sala vēl joprojām ir atzīmēta kā atdalīta no Kundziņsalas.

Atsauces
--------

1. ↑  LĢIA vietvārdu datubāze
2. ↑  Feldmann, Hans Johannes, ZurMühlen, Heinz von (Hrsg.). *Baltisches historisches Ortslexikon. Teil 2. Lettland: (Südlivland und Kurland).* Köln/Weien:Böhlau Verlag GmbH & Cie, 1990. ISBN 3-412-06889-6. S.218.
3. ↑  Tentelis, Augusts. *Latvijas vēstures institūta žurnāls , 1-2. izdevums.* Latvijas vēstures institūta izdevums, 1940. 71.lpp.
4. ↑  «Dodies.lv vēstures kartes». *vesture.dodies.lv*. Skatīts: 2023-05-13.
5. ↑  Feldmann, Hans Johannes, Zur Mühlen, Heinz von (Hrsg.). *Baltisches historisches Ortslexikon. Teil 2. Lettland: (Südlivland und Kurland).* Köln/Weien: Böhlau Verlag GmbH, 1990. ISBN 3-412-06889-6. S.218.
6. ↑  Hupel, August Wilhelm. *Der nordischen Miscellaneen 15tes, 16tes un 17tes Stuck: Materialien zu einer lieflandischen Adelsgeschichte nach der ben der lezten dasigen Matrikul-Commission angenommenen Ordnung.* Riga: Verlag Johann Friedrich Hartnock, 1788. S. 447.
7. ↑  Hupel, August Wilhelm. *Topographische Nachrichten von Lief- und Ehstland: Nebst vollständigen Register über alle drey Bände.* 3 Bänd. Riga: Johann Friedrich Hartknoch, 1782. S.54, 57
8. ↑  Stryk, L. von. *Beitraege zur Geschichte der Rittergüter Livlands*. Bd2. Albanus'sche Buchdruckerei, 1885. S.69
9. ↑  *Wegekarte des Rigaschen Kreises mit den Kirchspiels- und Gutsgrenzen*, Liv-Estländischen Landeskultur Bureau, 1905.
10. ↑  Karte *Riga und Dünamunde*, 1915.
11. ↑  «Arhivēta kopija». Arhivēts no oriģināla, laiks: 2014. gada 23. februārī. Skatīts: 2013. gada 21. septembrī.
12. ↑  «Dodies.lv vēstures kartes». *vesture.dodies.lv*. Skatīts: 2023-05-13.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * s
* d
* l
Rīgas salas |
| --- |
|  |
| Pastāvošās salas | 
* Kazas sēklis
* Krūmiņsala
* Kundziņsala
* Ķīpsala
* Lucavsala
* Mīlestības saliņa
* Sniķera sala
* Sudrabsaliņa
* Zaķusala
* Žurku sala

 |
|  |
| Bijušās salas | 
* Andrejsala
* Bieķensala
* Butoviča sala
* Daudersala
* Gulbju sala
* Jumpravsala
* Kojusala
* Krievu sala
* Kurpnieksala
* Lakstīgalu sala
* Lībiešu sala
* Mangaļsala
* Mazā Vējzaķsala
* Muižas sala
* Mūkusala
* Pētersala
* Putnu sala
* Rutku sala
* Sūnu sala
* Šlotmakera sala
* Vējzaķsala
* Vīberta sala
* Zirgu sala
* Zvirgzdu sala

 |

 |